In en om die huis: FRIKKADELLE MET KERRIE SOUS
1 groot ui gekap...
1 pak (150g) Sout en Asyn chips (verkrummel)
1 blik 410g pynappelstukkies
Braai uie in margarien en voeg res van bestanddele by. Gooi oor rou frikkadelle
en bak in oond tot gaar.Bedien met rys of kapokaartappels. Rabada vra Proteas om verskoning | Netwerk24
21 Januarie 2020 14:25
Die feesviering verlede week in Port Elizabeth, wat Kagiso Rabada dié keer in die sop laat beland het. Foto: Getty Images
Die 24-jarige Rabada is ’n strafpunt opgelê, wat meegebring het dat hy die vierde en laaste kriekettoets teen Engeland, wat Vrydag op die Wanderers begin, sal misloop.
Kagiso Rabada oomblikke voor hy Steve Smith in 2018 liggies met die skouer getref het. Foto: Getty Images
Suid-Afrika móét dié toets wen om die reekslouere met Engeland te deel. Hulle sal dit egter sonder Rabada moet regkry nadat hy te erg tekere gegaan het nadat hy die paaltjie van Joe Root geneem het in die afgelope toets in Port Elizabeth.
“Ek kan dít nie weer laat gebeur nie, want ek laat myself en die span in die steek. Dís wat die seerste maak,” sê Rabada.
“Dít (die strafpunt) is nie iets wat ek verwag het nie, maar of dit nou reg of verkeerd was, die werklikheid is dat ek geskors is.”
Rabada het voor dié voorval, waar hy langs Root gaan stelling inneem en sy vuiste gebal het, drie strafpunte oor die afgelope 24 maande versamel. Sodra ’n speler vier strafpunte in dié tydperk teen hom kry, word hy outomaties geskors.
Dié vurige snelbouler was in 2018 ook in die sop op St. Georgepark toe hy die Australiese kolwer Steve Smith skrams met die skouer getref het nadat hy sy paaltjie ook te uitbundig gevier het.
Kagiso Rabada is in 2016 ook vir ’n toets geskors nadat hy Ben Stokes ’n vloekwoord toegesnou het nadat hy sy paaltjie geneem het. Foto: Getty Images
Hy is aanvanklik vir twee toetse geskors, maar het suksesvol daarteen geappelleer en is toegelaat om in die volgende toets op Nuweland te speel.
Rabada is in 2017, toe die Proteas in Engeland getoer het, ook vir ’n toets geskors nadat hy Ben Stokes met ’n swetswoord die pad na die paviljoen gewys het nadat hy hom uitgehaal het.
“Ek skat dit sal my kans gee om aan my spel te slyp en ook ’n blaaskans te neem,” sê Rabada oor sy gedwonge afwesigheid van die krieketveld.
Engeland het die Proteas in die doodsnikke van die Nuweland-toets uitgehaal om die reeks te laat gelyk trek, waarna hy in Port Elizabeth spiere gebult het met ’n beurtoorwinning.
Suid-Afrika se sege in die eerste toets in Centurion beteken egter dat hy nog ’n reeksnederlaag in Johannesburg kan afweer. Die verwagting is dat die links-swaaibouler Beuran Hendricks die plek van Rabada sal neem. – Sportredaksie
Meer oor: Strafpunt | Toetskrieket | Kagiso Rabada | Kriekettoets | Proteas | Skorsing | Engeland
Boucher glo nie Rabada was verkeerd
Rabada laat kwik styg in Baai